กรุงศรีชูกองตราสารหนี้3เดือน3%ต่อปี
บลจ.กรุงศรี ขายกองทุนใหม่ลงทุนตราสารหนี้ไทยผสมฝากเงินนอก อายุ 3 เดือน ผลตอบแทน 3% ต่อปี ขายถึง 13 ม.ค.นี้
10 ม.ค. 2555

บลจ.กรุงศรี ขายกองทุนใหม่ลงทุนตราสารหนี้ไทยผสมฝากเงินนอก อายุ 3 เดือน ผลตอบแทน 3% ต่อปี ขายถึง 13 ม.ค.นี้
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทอยู่ระหว่างการเสนอขายกองทุนเปิดกรุงศรีตราสารหนี้ 3M4(KFFIX3M4)  เสนอขายตั้งแต่วันนี้ถึง 16 ม.ค. 55 ลงทุนในตราสารหนี้ทั้งในประเทศและต่างประเทศ 
กองทุนจะลงทุนในตราสารหนี้ภาครัฐไทย สัดส่วนการลงทุน  56% เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน  24 % และเงินฝากธนาคาร Bank of China  สาขามาเก๊า สัดส่วนการลงทุน 20%   โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3% ต่อปี  เหมาะกับนักลงทุนที่มองหาการลงทุนระยะสั้นและมีความเสี่ยงต่ำเพื่อสร้างโอกาสผลตอบแทนที่สูงกว่าอัตราดอกเบี้ยเงินฝาก